கேள்வி: இரசிதா அக்கு சவுத்ரி பற்றி நீங்கள் என்ன அறிந்துள்ளீர்கள்?
பதில்: இரசிதா அக்கு சவுத்ரி (''Rashida Haque Choudhury''; பிறப்பு 24 ஏப்ரல் 1926, இறப்பு தேதி தெரியவில்லை) ஓர் இந்தியா அரசியல்வாதியும் இந்திய நாடாளுமன்ற உறுப்பினர் ஆவார். இவர் 1979 முதல் 1980 வரை சரண் சிங் அமைச்சரவையில் சமூக நலத்துறை அமைச்சராக இருந்தார்.
கேள்வி: இரசிதா அக்கு சவுத்ரி - தொழில் பற்றி விளக்கவும்.
பதில்: சவுத்ரி 1950-இல் இந்திய தேசிய காங்கிரசு கட்சியில் சேர்ந்தார். 1977ஆம் ஆண்டு நடைபெற்ற இந்திய பொதுத் தேர்தலில் சில்சர் மக்களவைத் தொகுதி காங்கிரசு கட்சியின் வேட்பாளராகப் போட்டியிட்டார். இத்தேர்தலில் சவுத்ரி 1,38,638 வாக்குகளைப் பெற்று இந்தியப் பொதுவுடைமைக் கட்சி நூருல் ஹுடா 28,000 க்கும் மேற்பட்ட வாக்குகள் வித்தியாசத்தில் தோற்கடித்தார். இவர் வங்காளதேச அகதிகளுக்கான சமூகப் பணிக் குழுவில் பணியாற்றினார். பின்னர் இவர் இந்தியத் தேசிய காங்கிரசு (அ) சேர்ந்தார். 1979ஆம் ஆண்டில், சரண் சிங் அமைச்சரவையில் கல்வி, சமூக நலன் மற்றும் கலாச்சாரத் துறை இணை அமைச்சராக நியமிக்கப்பட்டார். சவுத்ரி 1980-இல் சில்சார் தொகுதியில் போட்டியிட்டார். இருப்பினும், இந்த முறை, இவர் 46.98% வாக்குகளைப் பெற்று, இந்திய தேசிய காங்கிரசின் சந்தோஷ் மோகன் தேவ் (52% வாக்குகள்)க்கு அடுத்தபடியாக இரண்டாவது இடத்தைப் பிடித்துத் தோல்வியடைந்தார்.
கேள்வி: இரசிதா அக்கு சவுத்ரி - தனிப்பட்ட வாழ்க்கை குறித்து விரிவாக சொல்லுங்கள்.
பதில்: இரசிதா அக்கு இந்திய தேசிய காங்கிரசு அரசியல்வாதியான மொயினுல் அக்கு சவுத்ரியினை 28 திசம்பர் 1948 அன்று மணந்தார். இந்த இணையருக்கு ஒரு மகன் மற்றும் மூன்று மகள்கள் இருந்தனர்.